80.          ΑΠΟΦΑΣΗ ΥΠΟΥΡΓΟΥ ΟΙΚΟΝΟΝΙΚΩΝ                Αριθ. 1018049/281/208Α                 της 9/24 Φεβ. 1998 (ΦΕΚ Β΄159) Ετήσιο κλείσιμο βιβλίων Υπολόγων Διαχειριστών. Έχοντας υπόψη: 1.Τις διατάξεις του άρθρου 58του Ν. 2362/1995 (Φ.Ε.Κ. 247 Α) Περί Δημοσίου Λογιστικού, Ελέγχου των Δαπανών του Κράτους και άλλες διατάξεις. 2.Του Π.Δ. 167/96 «Τροποποίηση διατάξεων του Π.Δ. 284/88 «Οργανισμός Υπουργείου Οικονομικών» (Α. 128) και Συγκρότηση Γενικών Διευθύνσεων». 3.Το Π.Δ. 211/96 (Φ.Ε.Κ. 166/Α) Σύσταση Οικονομικών Επιθεωρήσεων. 4.Την με αριθμ. 1107147/1239/0006Α/4.10.96 κοινή απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων Υπουργού Οικονομικών στους Υφυπουργούς Οικονομικών)·. 5.Το γεγονός ότι από τις διατάξεις της παρούσας δεν προκαλείται δαπάνη σε βάρος του Κρατικού Προϋπολογισμού, αποφασίζουμε: Εξουσιοδοτούμε τους Προϊσταμένους των υπολόγων διαχειριστών του Δημοσίου, των Νομικών Προσώπων Δημοσίου Δικαίου (Ν.Π.Δ.Δ.) και των Νομικών Προσώπων Ιδιωτικού Δικαίου (Ν.Π.Ι.Δ.), εφόσον επιχορηγούνται ή χρηματοδοτούνται από το Δημόσιο ή από την Ευρωπαϊκή Ένωση, για τη θεώρηση του κλεισίματος όλων των βιβλίων των ανωτέρω διαχειρίσεων που κλείνονται την 31 Δεκεμβρίου κάθε έτος και τη σύνταξη πρωτοκόλλων για τα εμφανιζόμενα στα βιβλία σύνολα χρεώσεως, πιστώσεως και για υπόλοιπα της διαχείρισης. Για την υλοποίηση της θεώρησης των βιβλίων μετά το κλείσιμο του οικονομικού έτους απαιτούνται οι κατωτέρω ενέργειες. 1.Οι υπόλογοι διαχειριστές για το κλείσιμο της διαχείρισης τους θα προβαίνουν στο τέλος κάθε χρήσης στην ισοζύγιση των στηλών χρέωσης και πίστωσης του Ημερολογίου, στην ισοζύγιση του Ημερολογίου Ταμείου και όλων των λογαριασμών του Καθολικού και Αποθήκης (ανάλογα με την μορφή της διαχείρισης και το είδος των τηρουμένων βιβλίων), με την άθροιση των στηλών χρέωσης και πίστωσης, στην αναγραφή επί των ασθενέστερων στηλών των υπολοίπων που προκύπτουν (μεταξύ χρέωσης και πίστωσης) στους μη ισοσκελισμένους λογαριασμούς, ώστε αυτοί να εξισωθούν. 2.Οι Προϊστάμενοι των Υπηρεσιών ή οι υπάλληλοι που θα ορίζονται από την Προϊσταμένη Αρχή των υπολόγων, εφ' όσον η ιδιότητα του Προϊσταμένου της Υπηρεσίας και του υπολόγου διαχειριστή συμπίπτει στο αυτό πρόσωπο, για τη θεώρηση του κλεισίματος, θα αναγράφουν κάτω από την τελευταία εγγραφή του Ημερολογίου του βιβλίου Ταμείου και των ισοσκελισθέντων λογαριασμών του Καθολικού και Αποθήκης τη λέξη -ΘΕΩΡΗΘΗΚΕ», τη χρονολογία θεώρησης και θα θέτουν την υπογραφή τους. 3.Οι ανωτέρω πράξεις θα βεβαιώνονται με πρωτόκολλο που θα συντάσσεται σε τρία αντίτυπα και θα υπογράφεται από τους προαναφερθέντες για τη θεώρηση υπαλλήλους και τους υπολόγους διαχειριστές. 4.Στο πρωτόκολλο θα αναγράφονται: α)Τα συνολικά ποσά χρέωσης και πίστωσης όλων των γενικών λογαριασμών καθώς και τα υπόλοιπα τούτων. Προκειμένου ειδικά για υλικά τα ποσά τούτων θα εμφανίζονται κατά είδος (εισαγωγή - εξαγωγή υπόλοιπο). β)Το υπόλοιπο του Ταμείου θα αναλύεται σε ποσό ευρισκόμενο στα χέρια του διαχειριστή και σε ποσό που έχει κατατεθεί στην Τράπεζα της Ελλάδας ή σε εμπορική Τράπεζα ή στο Ταχυδρομικό Ταμιευτήριο. Το ποσό που έχει κατατεθεί στις Τράπεζες ή στο Ταχυδρομικό Ταμιευτήριο θα προκύπτει από επίσημο παραστατικό στοιχείο του Πιστωτικού Ιδρύματος. Τα χρηματικά διαθέσιμα πρέπει να έχουν απαραίτητα κατατεθεί σε Πιστωτικό Ίδρυμα. Σε περίπτωση που το ποσό βρίσκεται στα χέρια του διαχειριστή πρέπει να αιτιολογείται πλήρως γιατί βρίσκεται στα χέρια του και σε καμμιά περίπτωση να μην υπερβεί το 1/10 του όλου υπολοίπου, γ)Τα βιβλία που κλείστηκαν καθώς και ο αριθμός των ε-δοθέντων τίτλων (από .... έως ....) ενταλμάτων - γραμματίων - δελτίωση εισαγωγής και εξαγωγή. δ)Επίσης θα αναφέρεται εάν ο διαχειριστής ασκεί ή όχι άλλη διαχείριση και σε καταφατική περίπτωση αν κλείστηκαν τα βιβλία αυτής. 5.Στην περίπτωση που κατά το κλείσιμο των βιβλίων και τη θεώρηση αυτών διαπιστωθεί διαχειριστική ανωμαλία θα πρέπει αμέσως να αναφέρεται στην Προϊσταμένη Αρχή του υπολόγου ή στο αρμόδιο Υπουργείο που επιχορήγησε ή χρηματοδότησε το Ν.Π. τα οποία στη συνέχεια πρέπει να ενημερώσουν την αρμόδια Διεύθυνση του Υπουργείου Οικονομικών, Διεύθυνση Επιθεώρησης Δ.Δ., Ν. Π. και ΔΕΚΟ, για την λήψη των προβλεπόμενων από τις κείμενες διατάξεις μέτρων. Από τα πρωτόκολλα αυτά, το ένα αντίτυπο υποβάλλεται από τον υπόλογο διαχειριστή μαζί με τα άλλα παραστατικά στοιχεία της διαχείρισης του στο Ελεγκτικό Συνέδριο, εφ' όσον υποχρεούται εκ του Νόμου στην υποβολή των στοιχείων για καταστατικό έλεγχο, ή στην Υπηρεσία που χρηματοδότησε ή επιχορήγησε το Ν.Π. μαζί με τον απολογισμό της όλης επιχορήγησης ή Χρηματοδότησης. Το δεύτερο αντίτυπο παραμένει στο αρχείο της Υπηρεσίας του Υπολόγου διαχειριστή και το τρίτο αντίτυπο υποβάλλεται στην αρμόδια Διεύθυνση της Οικονομικής Επιθεώρησης (Π.Δ. 211/96) που θα φροντίζει για τη φύλαξη του για δέκα έτη από τη λήξη του οικονομικού έτους στο οποίο αναφέρονται. 